Kevin McAleer

Is fuirseoir Éireannach é Kevin McAleer (a rugadh in 1956). Tháinig sé chun suntais ar an gclár teilifíse de chuid RTÉ Nighthawks, a thosaigh ag craoladh go déanach sna 1980idí. Bhain McAleer clú amach lena chuid sceitsí trí nóiméad de scéalta osréalacha tuathúla, á n-insint faoina bhlas malltriallach Eoghanach. Dúirt léirmheastóir amháin gur chuir McAleer an “dead back into deadpan”. In 2022 thug sé a sheó aonair Why am I Here ar camchuairt agus bhí páirt an fhir rí-leadránaigh Uncail Colm aige in Derry Girls ar Channel 4.

D'fhógair sé sa bhliain 2024 go raibh sé ag éirí as an bhfuirseoireacht ar a bhoinn, le seónna deiridh i mBaile Átha Cliath agus i mBéal Feirste.

 Saol pearsanta agus an scríbhneoireacht 
Tá cónaí ar McAleer san Ómaigh, Contae Thír Eoghain; creideann sé gur tháinig borradh ar a chuid buanna grinn agus é sa seomra ranga, agus bhí sé ina chónaí in Barcelona na Catalóine ar feadh tréimhse.

I mí Iúil 2009, dúirt McAleer go raibh an chéad dréacht de leabhar faoi John F. Kennedy críochnaithe aige. Tá an leabhar gan chríochnú go dtí seo. Scríobhann sé ina oifig san Ómaigh, agus ar na daoine a d'imir tionchar air luann sé Flann O’Brien, James Joyce, Don DeLillo, Umberto Eco agus Nikolai Gogol.

Scríobhann McAleer píosaí grinn ó am go chéile don Irish Times, ag tabhairt a fhreagra d’imeachtaí reatha ar nós na Breatimeachta.

 Aisteoireacht 

 Scannáin 

 Resurrection Man (1998) arna stiúradh ag Marc Evans
 The Gossip Show (2008) le Andrew Janet
 A Christmas Star (2017) arna stiúradh ag Richard Elson

 Teilifís 

 Nighthawks - sraith teilifíse, 298 eipeasóid (1988 - 1992)
 Derry Girls - sraith teilifíse, 6 eipeasóid (2018 - 2022)

 Tagairtí 

 Naisc sheachtracha 
 Kevin McAleer ar IMDb
 Mír grinn: An Clogad – Tá siad sa tóir air ...

Catagóir:Fuirseoirí Éireannacha‎
Catagóir:Fuirseoirí le Gaeilge‎
Catagóir:Daoine beo
Catagóir:Daoine a rugadh i 1956
Catagóir:Scríbhneoirí Éireannacha
Catagóir:Colúnaithe Éireannacha‎
Catagóir:Aisteoirí Éireannacha
Catagóir:Daoine as Contae Thír Eoghain
Catagóir:Sceitsí grinn